**Všeobecne záväzné nariadenie**

**o ustanovení činností, ktorých vykonávanie je na území obce Hrabušice zakázané**

-návrh-

§ 1

Úvodné ustanovenie

1. Toto všeobecne záväzné nariadenie upravuje v súlade s platnou právnou úpravou ustanovenie činností, ktorých vykonávanie je na území obce Hrabušice zakázané a obmedzované.
2. Toto všeobecne záväzné nariadenie sa vzťahuje na všetky fyzické osoby a právnické osoby a právnické osoby – nielen obyvateľov obce.
3. Toto všeobecne záväzné nariadenie rieši a vytvára podmienky pre zabezpečenie verejného poriadku na celom území obce.

 § 2

 Zákaz výkonu určitých činností na území obce

1. Zakazuje sa vykonávanie sprostredkovateľskej činnosti na poskytovanie ubytovania turistov a to na ceste III/053614 / štátna cesta Spišský Štvrtok – Mýto /, v úseku od cintorína po Mýto, Podlesok – parkovisko v celej lokalite Podlesok, Píla
2. Zakazuje sa v rámci bezpečnosti zastavovanie, obmedzovanie turistov rozdávaním akýchkoľvek propagačných lístkov za účelom zvýhodnenia vlastného podnikateľského subjektu na celom území Podleska, reštaurácií a bufetových zariadeniach.
3. Tieto zákazy platia dvadsaťštyri hodín denne od účinnosti tohto všeobecne záväzného nariadenia na zabezpečenie priechodnosti cesty a bezpečnosti chodcov a účastníkov cestnej premávky.

§3

Kontrolná činnosť

1. Kontrolu nad dodržiavaním ustanovení tohto všeobecne záväzného nariadenia vykonávajú poslanci OZ , kontrolór obce. Právne predpisy o kontrolnej činnosti iných kontrólnych orgánov a orgánu miestnej samosprávy nie sú týmto všeobecne záväzným nariadením dotknuté.
2. V prípade porušenia ustanovenia §2 tohto všeobecne záväzného nariadenia obec Hrabušice uloží pokutu do výšky 33 €.

§4

Spoločné a záverečné ustanovenia

1. Na tomto všeobecne záväznom nariadení sa uznieslo OZ v Hrabušiciach dňa ..............

Uznesením č..............................

1. Toto všeobecne záväzné nariadenie nadobúda účinnosť dňom..........................
2. Podľa tohto všeobecne záväzného nariadenia sú povinné postupovať všetky subjekty dňom jeho účinnosti.
3. Týmto VZN sa ruší VZN zo dňa 27.7.2004.

 PaedDr. Jana Skokanová

 starostka obce